**PROIECT DE HOTĂRÂRE**

Privind aprobarea Studiului de oportunitate – etapa de extindere a serviciului public de transport persoane în unităţile administrativ-teritoriale membre ale Asociaţiei Metropolitane pentru Dezvoltare Durabilă a Transportului Public Braşov și a proiectului Actului adiţional nr. 1 la Contractul de Delegare a Gestiunii Serviciului de Transport Public Local de Călatori Nr. 1/2018

Vizat legalitate-Secretar general

Voicu Ciprian

**Consilier local cu atributii de Viceprimar al municipiului Codlea,**

Având în vedere referatul nr. 211 din 18.10.2019, al comitetului de lucru pentru implementarea transportului public de persoane prin curse regulate, constituit potrivit Dispozitiei Primarului nr. 834/29.08.2019 din cadrul aparatului de specialitate al Primarului,

Văzând adresa Asociaţiei Metropolitane pentru Dezvoltare Durabilă a Transportului Public Braşov, înregistrată la Primăria Municipiului Codlea sub nr.31106/17.10.2019 prin care se înaintează Hotărârile adoptate de către Adunarea Generală a Asociaţilor prin care au fost aprobate Studiul de oportunitate – etapa de extindere şi proiectul Actului adiţional la Contractul de delegare a serviciului public de transport local prin curse regulate nr.1/2018;

Ținând cont de prevederile Legii nr. 92/2007 a serviciilor publice de transport persoane în unităţile administrativ-teritoriale astfel cum a fost modificată şi completată de Legea nr. 328/2018, Legii nr. 51/2006 a serviciilor comunitare de utilități publice, republicată, cu modificările și completările ulterioare și Regulamentului (CE) nr. 1370/2007 privind serviciile de transport public feroviar și rutier de călători;

Luând în considerare prevederile Cap. 1. pct. 1.1. din Contractul de Delegare a Gestiunii Serviciului de Transport Public Local de Călatori Nr. 1/20.12.2018 privind posibilitatea extinderii acestui serviciu şi pentru alte unităţi administrativ teritoriale membre ale Asociaţiei;

În temeiul prevederilor art. 87 alin. (5), art. 89, art. 90, art. 91, art. 106 alin. (3), art.129 alin .(1), alin. (2) lit.b), d) şi e), alin. (7) lit.i) şi lit. n), art.139 alin.(1), art. 154 alin.(1), alin.(2), art. 196, alin.(1) şi art. 243 alin. (1) lit.a) din O.U.G. nr. 57/2019 privind Codul Administrativ;

**H O T Ă R Ă Ş T E :**

**Art. 1** Se aprobă Studiul de oportunitate - etapa de extindere a serviciului public de transport persoane prin curse regulate, în unităţile administrativ-teritoriale membre ale Asociaţiei Metropolitane pentru Dezvoltare Durabilă a Transportului Public Braşov, conform Anexei nr. 1 parte integrantă din prezenta hotărâre.

**Art. 2** Se aprobă Proiectul Actului adiţional nr. 1 la Contractul de Delegare a Gestiunii Serviciului de Transport Public Local de Călători Nr. 1/20.12.2018, conform Anexei nr. 2 parte integrantă din prezenta hotărâre.

**Art. 3** Consilierul local cu atributii de Viceprimar al municipiului Codlea, prin comitetul de lucru pentru implementarea transportului public de persoane prin curse regulate, vor asigura ducerea la îndeplinire a prezentei hotărâri.

**Consilier local cu atributii de Viceprimar al municipiului Codlea,**

**Albu Erwin Vlad**